Diari Oficial de la Generalitat Valenciana


Sumari del DOGV 4312, del 12-08-2002 (2002/8945)

Informació pública de la suspensió de llicències en l'àmbit delimitat per Valdomo, SL, per al desenvolupament de la unitat d'execució denominada camí nou de Picanya.
---------------------------------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8945


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit delimitat per Valdomo, SL, per al desenvolupament de la unitat d'execució denominada camí nou de Picanya. [2002/X8945]
  
La Comissió de Govern, en la sessió del dia 28 de juny de 2002, adoptà l'acord següent:
  
?Vista l'alternativa tècnica de programa d'actuació integrada presentada per la mercantil Valdomo, SL, per al desenvolupament de la unitat d'execució en l'àmbit delimitat pels carrers José Andreu Alabarta, Pau i camí de Picanya, vist l'informe emés per l'Oficina Tècnica de Planejament, i amb el dictamen de la comissió informativa d'Urbanisme, s'acorda, en compliment d'allò establert per la Comissió de Govren en sessió de 3 de març de 2000:
  
Primer. Suspendre, de conformitat amb el que preveu l'article 57.1 de la Llei Reguladora de l'Activitat Urbanística i els articles 152 i 153 del Reglament de Planejament, a fi de facilitar l'estudi o reforma de les modificacions de l'ordenació urbanística vigent incloses en l'alternativa tècnica de programa d'actuació integrada presentada per Valdomo, SL, l'atorgament de llicències de parcel·lació de terrenys, edificació, demolició i d'obertura en l'àmbit delimitat pels carrers José Andreu Alabarta, Pau i camí de Picanya.
  
La suspensió de llicències acordada implicarà, també, la dels acords aprovatoris de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística i el 153 del Reglament de Planejament de la Comunitat Valenciana.
  
Alhora, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent Notaria en el període que transcórrega entre la data d'este acord i la seua publicació en el Diari Oficial de la Generalitat Valenciana.
  
Igualment, serà inadmesa a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que poguera presentar-se dins de l'àmbit afectat per la suspensió, així com qualsevol altra alternativa tècnica de programa que poguera presentar-se o sotmetre's a informació pública pel procediment simplificat regulat en l'article 48 de la LRAU.
  
Segon. Publicar el present acord en el Diari Oficial de la Generalitat Valenciana, i a partir d'eixe moment tindrà efectivitat la suspensió acordada, de conformitat amb el que preveu l'article 57.1 A) de la Llei Reguladora de l'Activitat Urbanística.
  
Tercer. Notificar el present acord als distints servicis municipals?.
  
Contra l'acte administratiu transcrit, que és definitiu en la via administrativa, i de conformitat amb allò establit en la Llei de Règim Jurídic de les Administracions Públiques i del Procediment Administratiu Comú, i en la Llei reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, recurs de reposició davant el mateix òrgan que dictà l'acte recorregut, en el termini d'un mes, a comptar des de l'endemà de la recepció d'esta notificació.
  
Si transcorreguera un mes des de l'endemà de la interposició del recurs de reposició sense que este haja estat resolt, podreu entendre que ha estat desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptats des de l'endemà de la recepció d'esta notificació.
  
Tot això sense perjudici que s'hi puga exercir qualsevol altre recurs o acció que estime procedent.